Ugostiteljsko-turističko učilište raspisuje

***NATJEČAJ***

*za 1 pratitelja učenika za mobilnost u sklopu odobrenog Erasmus+ projekta* „*Taste & Learn – Okusi i uči“ 2024-1-HR01-KA121-VET-000209226 u mjesto Sevilla, Španjolska, 1 pratitelja učenika za mobilnost u mjesto Málaga, Španjolska te 1 pratitelj učenika za mobilnost na Cipru.*

Odabrani pratitelj s učenicima posjetit će Sevillu u Španjolskoj u kojoj će učenici obavljati stručnu praksu od 17. 11. 2024. do 30. 11. 2024., jedan odabrani pratitelj s učenicima posjetit će Málagu u Španjolskoj u kojoj će učenici obavljati stručnu praksu od 16. 2. 2025. do 1. 3. 2025. te će jedan odabrani pratitelj s učenicima posjetiti Cipar u ožujku 2025. na dva tjedna u kojima će učenici obavljati stručnu praksu.

Prijavitelji mogu biti nastavnici/nastavnice u Ugostiteljsko-turističkom učilištu.

Za prijavu su potrebni sljedeći dokumenti:

* životopis u kojemu ćete opisati iskustva organiziranja i provođenja aktivnosti i projekata
* motivacijsko pismo.

ROK ZA PRIJAVU: **4. 9. 2024.** do **13. 9. 2024.**

POSTUPAK PRIJAVE: dokumentaciju dostaviti na mail adresu utuzagreb@gmail.com.

Ravnatelj će imenovati Povjerenstvo za odabir pratitelja, a članovi Povjerenstva ne prijavljuju se na natječaj.

U razmatranje se uzima samo pravovremeno dostavljena i potpuna dokumentacija.

OBJAVA REZULTATA: **16. 9. 2024.** na službenim stranicama Škole

ŽALBENI ROK**: 17. 9. 2024. do 25. 9. 2024.**

OBJAVA KONAČNE LISTE: **27. 9. 2024.**

KRITERIJI ODABIRA:

* aktivno poznavanje engleskoga jezika u govoru i pismu (minimalno razina B1)
* iskustvo u pedagoškom nadzoru (izleti, maturalna putovanja, terenske nastave i sl.)
* organiziranje i provođenje školskih i izvanškolskih aktivnosti i projekata (prema dobivenim potvrdama o organizaciji ili sudjelovanju)
* motivacijsko pismo.

Kriteriji odabira nisu navedeni prema važnosti.

OBVEZE ODABRANIH PRATITELJA:

Sastanak s učenicima na dnevnoj bazi, obilaženje učenika na praksi i razgovor s mentorima, pomoć učenicima pri vođenju dnevnika prakse, diseminacija na i nakon mobilnosti, rješavanje svih nastalih problema na mobilnosti (mijenjanje tvrtke u kojoj učenik obavlja praksu, zdravstveni problem, izgubljena prtljaga, izgubljeni dokumenti, svi mogući problemi nastali na putu neovisno o načinu putovanja), pratnja učenicima na svim izletima i kulturološkim razgledavanjima.

Nakon odabira, nastavnici sklapaju s Učilištem sporazum i preuzimaju na sebe odgovornost da će ispuniti svoj dio obveza, u protivnom Učilištu su dužni vratiti sredstva utrošena na mobilnost.

POSTUPAK ŽALBE:

Ukoliko smatrate da vaša dokumentacija nije razmatrana u skladu s raspisanim Natječajem, žalbu u pisanom obliku potrebno je u žalbenom roku navedenom u tekstu Natječaja dostaviti ravnatelju škole. Povjerenstvo će razmotriti žalbu i u pisanom obliku obavijestiti podnositelja žalbe.

Ravnatelj:

Mladen Smodlaka, prof.